Purpurpraktvindel

Purpurpraktvindel (Ipomoea purpurea) er en plante i vindelfamilien.

Den er en ettårig, slyngende urt. Stengelen er hårete og kan bli 2–3 m lang. Bladstilken er 2–12 cm lang. Bladene er hjerteformede, helrandede, 4–18 cm lange og 3,5–16,5 cm brede. Blomstene sitter 1–5 sammen. Begerbladene er lansettformede, og den nederste halvdelen har lange hår. Krona er 4–6 cm i diameter og blå, purpur, rosa eller hvit. Frukten er en nesten rund kapsel som er 9–11 mm i diameter.

Purpurpraktvindel vokser vilt i tropisk og subtropisk Amerika fra Arizona i USA sørover til nordlige deler av Chile og Argentina. Den er vanlig dyrket som hageplante og finnes forvillet i mange deler av verden. Den er for varmekrevende til å kunne etablere seg i Norge, men spredte funn er gjort mange steder, spesielt der soyabønner er innført.

Galleri

Litteratur

Eksterne lenker 
 

Vindelfamilien
Klatreplanter